السلام عليكم ورحمة الله وبركاته. اهلا بحضراتكم في المقطع رقم ستمية اربعة وتسعين من مقاطع حظر التجول والحلقة الخامسة والعشرون من حلقات تدبر سورة البقرة ارجو من حضراتكم تيجوا المصاحف
وافتح معي سورة البقرة واقرا معي الاية تلاتة وتمانين النهاردة تقريبا احنا مش هنتدبر غير الاية دي بس اعوذ بالله السميع العليم من الشيطان الرجيم واذ اخذنا ميثاق بني اسرائيل لا تعبدون الا الله وبالوالدين احسانا
وذي القربى واليتامى والمساكين وقولوا للناس حسنا وقولوا للناس حسنا واقيموا الصلاة واتوا الزكاة ثم توليت توليتم الا قليلا منكم وانتم معرضون يعني ايه واذ يعني واذكر افتكر او واذكر يعني قل. قل اذكر لهم
واذ اخذنا ميثاق بني اسرائيل واذكر لما اخذنا ميثاق ميثاق يعني عقد موثق. الناس بتكتب عقد بيع عقد ايجار بينهم كده وبين بعض وبيوقع عليه شهود. وبنسميه عقد ابتدائي. لكن لما يدخل ياخد ختم النسر ختم الحكومي
في مكتب التوثيق بيبقى عقد موثق يعني يعني لا ومجال للتراجع في خلاص الحكومة نفسها. فبيصبح ميثاق الميثاق هو عهد موثق في تكليف من الله الميثاق تكليف من الله سواء في العقيدة او في العبادة ده اسمه ميثاق
اول ميثاق ربنا اخده على البشر جميعا وانه الزرع في سترة كل انسان الايمان بوجود خالق واستحقاق هذا الخالق للعبادة. فين؟ في الاعراف مية اتنين وسبعين واذ اخذ ربك من بني ادم من ظهورهم ذريتهم. كل ذرية بني ادم
واشهدهم على انفسهم. كلنا شهدنا على نفسنا ربنا قال لنا الست بربكم الو بلى شهدنا قلنا بلى تثبت المنفي. الست لست بربكم بلى انت ربنا قالوا بلى شهدنا ان تقولوا يوم القيامة انا كنا عن هذا غافلين. احسن بعدين تيجوا يوم القيامة تقولوا ما كناش عارفين
لأ ما فيش حد يوم القيامة هيعذر ابدا في الايمان بوجود خالق العقل والفطرة هي الرسول في هذا الامر. وانا متشدد جدا في هزه المسألة. طبعا في ائمة كتير يقولوا لا ما فيش حد هيحاسب الا بوجود
ما حدش هيحاسب على عدم اعتناق دين الا برسالة ووصول رسول ونبي. لكن على عدم الايمان باله الكل سيحاسب عشان هذا عشان في عهد متاخد علينا في الدي ان ايه بتاعنا ان هناك اله وهناك خالق وانه مستحق للعبادة
طيب ازا احنا كلنا في داخلنا شاهدنا على ربوبية الله. نرجع للتلاتة وتمانين تاني كده ربنا اخز ميثاق بني اسرائيل في تمان حاجات. عد معي واذ اخذنا ميثاق بني اسرائيل لا تعبدون الا الله. اول واحدة. يبقى ايه؟ التوحيد
وبالوالدين احسانا وذي القربى واليتامى والمساكين يعني كل دول ايضا احسان لهم وقولوا للناس حسنا. ستة واقيموا الصلاة واتوا الزكاة. سبعة تمانية ثم توليتم الا قليلا منكم وانتم معرضون. اول بند في الميثاق مع الله هو عدم الشرك بالله
لا تعبدون الا الله وبعدها وبالوالدين احسانا. دايما تجد الامر ببر الوالدين يأتي مقرونا بالعبادة مع الله بعبادة الله يعني عبادة الله وراها على طول بر الوالدين يعني في سورة الاسراء
ربنا قال وقضى ربك الا تعبدوا الا اياه. وبالوالدين احسانا على طول بعد عبادة الله وحده يأتي الامر بالاحسان للوالدين سورة النساء واعبدوا الله ولا تشركوا به شيئا. وبالوالدين احسانا
برضو اه دايما يأتي الامر بالاحسان للوالدين بعد الامر بعبادة الله طب ليه لان الله سبحانه وتعالى جعل الوالدين هما السبب المباشر في وجودك والله هو السبب الاول السبب الاول حتى تعريف الاله عند الفلاسفة هو السبب الاول
سبب الوجود الوالدين ربنا جعلهم السبب التاني. السبب المباشر في وجود كل واحد فينا الغريب هو ان الوالدين ممكن هم اللي يحاولوا مع اولادهم انهم يكفروا بالسبب الاول السبب الاول بيوصي بهم وهم بعضهم يحاولوا يجعلوا اولادهم يكفروا بالسبب الاول
ايه اللي بيوصي بهم؟ في صورة العنكبوت الاية تمانية ووصينا الانسان بوالديه حسنا وان جاهداك لتشرك بي ما ليس لك به علم فلا تطعهما العنكبوت ربنا وصى بهم حسنى ووصينا الانسان بوالديه حسنى
حتى لو كفار وبس بس لا تطعهما. لو حاولوا لو وان جاهداك لو عملوا مجهود كبير جدا عشان تشرك بي ما تطعهمش فقط. لكن ما ترفعش صوتك عليهم في سورة لقمان
اوصى بهما اكتر كمان حتى بعد ما اجتهدوا في ابعاد ابنهم عن الله اقرا في سورة لقمان وان جاهداك على ان تشرك بي ما ليس لك به علم فلا تطعهما. وصاحبهما في الدنيا
معروفة تخيل هم بيقولوا لابنهم اكفر بالله والله اثناء ما هم بيقولوا اكفر بالله بيقول لابنهم لا تطعهما بس ما تقاطعهمش صاحبهما في الدنيا معروفا. خليك معهم في الدنيا. صاحبهما في الدنيا. معروفا. يبقى مين ارحم من مين
الاب والام ولا ولا الله سبحانه وتعالى مين الارحم؟ ده مش بس ربنا ارحم بابنهم ده ربنا ارحم بهم هم في الدنيا بالرغم من كفرهم ومحاربتهم لله. عشان ابنهم ما يعقهمش
وما يشعروش بالجرح وما يشعروش بالالم بتاع عقوق الابن بس الحقيقة امبارح جالي تدبر تاني في المسألة دي الحقيقة دايما احنا نقول كده ان ربنا بيذكر البر بالوالدين دايما بعد عبادة الله
عشان يثبت للناس اهمية البر بالوالدين لا وفيه سبب تاني اهم عارفين ايه عشان يشير الى اهمية عبادة الله انها اهم من الوالدين لان بعض الناس ممكن يعصي الله ارضاء لوالديه
فربنا وضع هذا الترتيب عشان لا يطغى حب واحترام الوالدين ابدا على حب الله وتوحيد الله. فدايما تجد الامر بعبادة الله وحده حدها ييجي الامر ببر الوالدين شفت بقى دي ؟ احنا دايما بنلتفت ان بييجي الامر بالبر الوالدين بعد عبادة الله يبقى ده بيورينا اهمية البر بالوالدين. بس مش بس كده. هي ولا مرة تأتي قبل
بعبادة الله. يبقى ربنا بيشير لاهمية عبادة الله اللي تأتي قبل الوالدين صح كده طيب وامر ربنا بالاحسان الى الوالدين قال ايه؟ خلينا نجيب الاية تلاتة وتمانين تاني واذ اخذنا ميثاق بني اسرائيل لا تعبدون الا الله وبالوالدين احسانا
الاحسان من التحسين يعني فيه شيء وانت كل شوية تحسنه. بالتالي الاحسان فيه زيادة مستمرة. آآ صيام فرض لكن واحد ابتدى يصوم اتنين وخميس كل اسبوع دي زيادة تحسين في العبادة هذا احسان. يوصل الانسان لمرتبة الاحسان
فربنا فرض على المؤمن الاحسان للوالدين مش التعامل اللا. الفرض على المؤمن هو الاحسان. الاحسان اللي هو ما هواش فرض في حاجة. الاحسان ده احسان ده زيادة لكن مع الوالدين هو ده الفرض. الاحسان هو الفرض
وليس التعامل معهم بما هو مفروض لأ. ولا بما يستحقوه. لأ الاحسان ان هم لو كفار وبيجاهدوا الانسان انه يكفر ما يستحقوش حاجة دول ، لكن لأ عشان هم والوالدين يستحقوا الاحسان معهم. الاحسان
سبحانك يا ربي طيب يبقى التعامل مع الوالدين مش انك تعطيهم حقوق المسلم اللي بتعطيها لجارك؟ لا التعامل معهم باحسان يعني منتهى الخضوع منتهى الذل تقبل كده ايديهم ورجليهم واذ اخذنا ميثاق بني اسرائيل لا تعبدون الا الله وبالوالدين احسانا. وذي القربى
يعني قريبك قريبك له حق عليك اكتر من المسلم اللي مش قريبك يعني عندك اتنين محتاجين وانت معك عشرة جنيه بس. ولو قسمتها بينهم مش هتشبع ولا واحد فيهم فلازم تختار واحد منهم تدي له العشرة جنيه كلها والتاني بقى ايه ربنا بقى يسهل له
تختار مين هنا احياء علوم الدين جميل جدا. قال لك تبحث عن الاتقى طب لو الاتنين اتقياء او في نفس درجة التقوى ابحث عن طالب العلم منهم. طب الاتنين طلاب علم او في نفس درجة طلب العلم
ابحس عن القريب منهم لو فيهم واحد قريبك يبقى يستحق اكتر ماشي يبقى ربنا اوصى بالاحسان للوالدين ولذي القربى واليتامى والمساكين اليتامى لازم يكون لم يبلغ الحلم. يعني واحد ما بلغش لسه. لو واحد بلغ ما يطبعش يتيم
لم يبلغ الحلم وفقد العائل اللي بيكسب لقمة العيش فقد ابوه. في الانسان في البني ادمين اليتيم هو من فقد ابيه الحيوان اليتيم من فقد امه. لان الام في الحيوان هي اللي بتجيب لقمة العيش
ربنا آآ وصف كثير جدا باليتيم وباليتامى وجعلهم من آآ مصارف الزكاة والرسول عليه الصلاة والسلام له حديث جميل جدا في هذا الامر آآ بيقول فيه انا وكافل اليتيم في الجنة هكذا
واشار بالسبابة دي اسمها السبابة انها بتسب. والوسطى دي اسمها الوسطى وفرج بينهما كده ماشي ده معناه ان الرسول عليه الصلاة والسلام كان بيستخدم البودي لانجويدج وهو بيتكلم الراوي بتاع الحديث كان لما يشوف
اه لغة الجسد بتاعة النبي عليه الصلاة والسلام كان يوصفها في الحديس. انا وكافل اليتيم في الجنة هكذا. كده خلص الكلام بتاع الرسول عليه الصلاة والسلام. واشار طب السبابة والوسطى وفرج بينهما ده كلام راوي الحديث. ايا كان مين الراوي يمكن ابو هريرة انا مش فاكر
طيب والمساكين المسكين هو الاشد فقرا من الفقير. الفقير مفتقر محتاج محتاج ممكن يكون عنده دخل بس مش بيكفيه. المسكين هو من اسكنه الفقر بقى ساكن كده من كتر الفقر يشوف العشرة جنيه يبقى
كتير من الفرحة تمام الوصية اللي بعدها وقولوا للناس حسنا معكش فلوس على ذوي القربى ولا على اليتيم ولا على المسكين وابوك وامك ميتين ومش هتعرف تحسن ايه طب تعمل ايه قول
وقولوا للناس حسنا ما سقطش عنك الفرائض ادعوا الناس الى الخير وقولوا للناس حسنا مروهم بالمعروف انهوهم عن المنكر. ادعوهم ان هم يتأملوا في في خلق الله في في ملكوت الله. قولوا للناس حسنا. خليكم
خليكم ايجابيين. بشروا ولا تنفروا يسروا ولا تعسروا. ده حديث الرسول عليه الصلاة والسلام. ده من ضمن معاني وقولوا للناس حسنا انشروا البهجة انشروا الروح الحلوة انشروا التفاؤل عند الناس
وقولوا للناس حسنا واقيموا الصلاة واتوا الزكاة ثم توليتم الا قليلا منكم وانتم معرضون واقيموا الصلاة. ربنا امرهم انهم يقيموا الصلاة اقامة الشيء يعني فعل الشيء كما يجب اقامة الصلاة يعني في جماعة وبخشوع
في اقامة الصلاة. وقيل اقامة الصلاة في حياتك يعني ينصلح حالك بالصلاة. مش انت رايح جاي تصلي وحالك زي ما هو برضو كئيب وبرضو بتتخانق مع الناس وبرضو حالك مش عارف ايه وعندك مشاكل مع جيرانك وعندك مشاكل مع زوجتك وعندك مشاكل مع ولادك لا امال فين اقامة الصلاة يبقى
تقيم الصلاة في حياتك بان حالك ينصلح بالصلاة بفضل الله الصلاة تحتوي على كل اركان الاسلام. احنا في نهاية من اركان الاسلام الأركان الإسلام ايه قال رسول الله صلى الله عليه وسلم
بني الاسلام على خمس. بني على يبقى دي الاركان اللي اللي مبني عليها الاسلام. دي معناها ان ده مش الاسلام خلي بالك. دي الاركان كان المهمة اللي بيبنى عليها الاسلام. الاعمدة الاساسية
شهادة ان لا اله الا الله وان محمدا عبده ورسوله واقام الصلاة وايتاء الزكاة وحيد واحد وحج البيت وصوم رمضان او وحج البيت وصوم رمضان. طيب الشهادتين يكفي الانسان يقولهم مرة واحدة في حياته وهو بيدخل الاسلام خلاص
صوم رمضان ممكن يسقط عن الانسان لو مريض فما بيصومش الحج ممكن يكون انسان فقير او مريض فما يحجش مش مكتوب عليه الحج. ما هو الحج لمن استطاع اليه سبيلا
الزكاة ممكن انسان فقير فما يزكيش ابدا في حياته ما هو مش واجب عليه الزكاة يبقى كل الباقي هو الصلاة. لا تسقط ابدا فقير هتصلي. غني هتصلي. مريض هتصلي. صحيح هتصلي
الصلاة ما بتسقطش ابدا ليه ؟ لانها بتحتوي كل اركان الايمان الاخرى الشهادتين بتنطق بهم في كل صلاة عند التشهد اشهد ان لا اله الا الله واشهد ان محمدا عبده ورسوله
الصوم عن الطعام والشراب بيحصل منك في الصلاة ولو اكلت او شربت بتبطل صلاتك يبقى بتصوم غصب عنك وقت الصلاة الزكاة هي استقطاع جزء من المال والتضحية به لله الصلاة بتمنعك من العمل وقتها. بتترك التجارة وتترك البيع وتحصيل المال اثناء الصلاة
هذا الوقت لو كنت اشتغلت فيه كنت هتكسب فكأن الصلاة جعلتك تستقطع من مالك وتضحي به في سبيل الله فبقت بتحوي الزكاة كمان حج البيت انت تتوجه للكعبة في اي مكان في الدنيا وتتجه اليها بوجهك وبقلبك فكأنك حججت البيت
وربنا يرحم شيخنا الشعراوي لان انا واخد الجزئية دي منه الحقيقة ومن اروع ما سمعت منه الحقيقة. ان الصلاة بتحتوي على كل اركان الاسلام الاخرى معي تلاتة وتمانين واذ اخذنا ميثاق بني اسرائيل لا تعبدون الا الله وبالوالدين احسانا وذي القربى واليتامى والمساكين وقولوا
للناس حسنا واقيموا الصلاة واتوا الزكاة. اه واتوا الزكاة. اشمعنى يعني الزكاة الزكاة طلعوا من مكاسبكم الدنيوية جزء واشتروا به اخرتكم. اشتروا دينكم بدنياكم مش العكس بدل ما كنتم بتشتروا بايات الله ثمنا قليلا
فاكرين امبارح ولا تشتروا بايات الله ثمنا قليلا. لأ ده انتم بتعملوا العكس. اتوا الزكاة يعني ايه؟ يعني اشتروا ايات الله بالدنيا مش تبيعوا ايات الله بالدنيا واتوا الزكاة. فبعد ما ربنا اخذ عليهم هذا الميثاق حصل ايه
الكارسة اقرا تلاتة وتمانين اقرا اخر تلاتة وتمانين ثم توليتم الا قليلا منكم وانتم معرضون للاسف توليتم اعطيتم ظهركم للميثاق اللي ربنا اخده عليكم. التولي والاعراض معناهم قريب جدا من بعض. لكن التولي بيبقى بالجسم
اسم ومن يولهم يومئذ دبرا يعني تدور في ميدان المعركة فهناك من اوامر الله اللي الانسان بيتركها فعليا بالفعل ومن اوامر الله من يعرض عنها الانسان بقلبه. فالاعراض يكون بالقلب والتولي يكون بالفعل
ثم توليتم بالفعل الا قليلا منكم وانتم معرضون ثم تولوا واعرضوا تركوها فعلا وهجروها قلبا لكن شف الانصاف بتاع القرآن الكريم. لا يعمم ابدا قال الا قليلا منكم يعني عنصر الخير استمر موجود في القليل منكم
ودي موضوعية القرآن. القرآن بيعلمنا التفكير الموضوعي. اننا لا نعمم وهنشوف مثال اخر لما نوصل للامية قريب كلها تلت اربع تيام ونص للاية مية. ربنا بيقول اوكلما عاهدوا عهدا نبذه
فريق منهم بل اكثرهم لا يؤمنون. انت ايه وقف اي مسلم في الشارع؟ اليهود مشهورين بايه؟ بمخالفة العهود وعدم الوفاء بالعهود وبالوعود ربنا بيقول فريق منهم ماتعممش ولا على اليهود تعمم كمان ايه رأيك بقى
خليك موضوعي والا انت نفسك هتخدع نفسك انت لو لك عدو لازم تعرفه كويس قوي مش ترسم له صورة مش حقيقية في خيالك يبقى قبل ما نسيب بقى الاية تلاتة وتمانين
في تفسير لابد اني اذكره وركز معي فيه لان ده هيفرق معنا جدا في فهم الايات اللي بعدها. اللي اللي هنستدبرها بكرة ان شاء الله. لو لنا عمر التفسير ده بيقول ان الاية تلاتة وتمانين دي ربنا بيخاطب بها يهود المدينة
في وقت الرسالة يعني مرحلة ما بعد الهجرة خلاص ربنا دلوقتي بيخاطب اليهود بتوع بني قينقاع وبني النضير وبني قريظة دول اقرا بقى كده وحط في اعتبارك ان ربنا بيكلم دول
واذ اخذنا ميثاق بني اسرائيل ربنا بيكلمهم بيقول لهم افتكروا لما اخدت الميثاق على ابائكم واجدادكم اسلافكم ايه الميثاق ده لا تعبدون الا الله وبالوالدين احسانا وذي القربى واليتامى والمساكين وقولوا للناس حسنا. واقيموا الصلاة واتوا الزكاة
والملاحظ في هذه الاوامر كلها انها هي تعاليم الاسلام اللي جاء بها محمد صلى الله عليه وسلم ازا انتم مش بيدعوكم محمد دلوقتي الى اي دين جديد دا هو نفس الدين اللي عندكم اللي ربنا اخد به ميثاق على اسلفه
بس فيه شوية تعديلات بسيطة وتصحيح لما تم تحريفه لكن هو هو نفس الدين فربنا قال لهم الاوامر اللي موجودة عندنا في الاسلام انها ميثاق اخدوا على اجدادهم اصلا ففي ايه يعني؟ ايه الغريب يعني؟
يعني اي حد في الدنيا تاني ممكن يقاوم هذه الدعوة الا انتم بالزات ده دين جاي بيؤكد ما عندكم ثم توليتم الا قليلا منكم وانتم معرضون. توليتم دي معناها يا يهود المدينة
انتم توليتم واعرضتم عن التمسك بميثاق الله لانكم لم تؤمنوا بمحمد ولا بالقرآن الا قليلا منكم. اللي هم مين؟ اليهود اللي اسلموا سيدنا عبدالله بن سلام رضي الله عنه وارضاه
وده كان من من احبار اليهود يعني كان حاخام. ربايع الاسم الاصلي حصين بالصاد. تصغير حصان. حصين مش حصين. والنبي عليه الصلاة والسلام اطلق عليه عبدالله. واسم حصيني مش وحش على فكرة. وفيه احد الصحابة اسمه حصين
الحسين عمران او عمران عمران حصين لكن النبي سماه عبدالله لانه يعني احد اكبر حاخامات اليهود بقى اسمه عبدالله وفي حديس صحيح اه بصوا حديس حسن صحيح يعني اعلى من الحسن واقل من الصحيح
ان عبدالله بن سلام من العشرة المبشرين بالجنة ايه رأيكم بقى والحديس اه في لما حضر معاذ بن جبل الموت قيل له يا ابا عبدالرحمن اوصنا قال اجلسوني كان بيموت
وقعدوا فقال ان العلم والايمان مكانهما من ابتغاهما وجدهما العلم والايمان موجودين في مكانهم اللي يبتغيهم هيجدهم. يعني بيحث على العلم والايمان يقول ذلك ثلاث مرات تلات مرات وقال لهم والتمسوا العلم عند اربعة رهط
عند عويمر ابي الدرداء وعند سلمان الفارسي وعند عبدالله ابن مسعود وعند عبدالله بن سلام الذي كان يهوديا فاسلم فاني سمعت رسول الله يقول انه عاشر عشرة في الجنة نرجع للاية تلاتة وتمانين
ثم توليتم الا قليلا منكم وانتم معرضون قلنا الخطاب لليهود المعاصرين للنبي صلى الله عليه وسلم والقليل منهم ده بقى اللي هم لم يتولوا. امسال عبدالله بن سلام واخرين يعني كان فيه عدد
مش كبير ومش صغير من الصحابة. اسد بن كعب القرضي ده كان من اغنياء بني قريظة. اسيد بن كعب القرضي. اخوه يمين ابن عمير صحابي من بني النضير. صفية بنت حيي بن اخطب امنا كلنا. وتاج راسنا ام المؤمنين
كانت يهودية رفاعة بن قرظة القرظي صحابي ثعلبة بن سعية اسد بن عبيد ونلاحز سبحان الله معزم او يعني اليهود اللي اسلمهم من بني قريظة يوم ما حصل معهم اكبر مواجهة مع النبي صلى الله عليه وسلم بعد غزوة الاحزاب
وده بيفكرنا بانتشار الاسلام في الشعوب اللي بيحدث معها مواجهات كلما اشتد الخطاب الاعلامي الظالم في بلد بيحصل رد فعل شعبي لهذا الخطاب الظالم ويحصل تعاطف مع المسلمين. والتعاطف مع المسلمين ده يؤدي لسهولة اعتناق الاسلام او
بجرأة بعض من كان يفكر ومتردد. ومسلا اكثر وقت الامريكان دخلوا فيه الاسلام كان بعد الحملة الاعلامية بتاعة حداشر اول شهر بعد تدرس حداشر سبتمبر الارقام كانت عشر اضعاف ثم بدأت تنزل وترجع للعادي بتاعها
او ما رجعتش للعادي بعد كده رجعت بقت عالية في الدنمارك بعد ازمة الرسوم كان هولندا اللي هي فيه اكبر نسبة كراهية للاسلام اكبر نسبة اعتناق للاسلام المقدمة دي كانت مهمة علشان ايات حلقة بكرة بازن الله ونتوقف هنا الليلة
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. الله
اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبياءك جاءك ورسلك وعبادك الصالحين
اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا
ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف
في كتاب كتلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم. فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. عيد بنصرك المرابطين في الارض المباركة فلسطين. بكون مع اخواننا في تركستان الشرقية وفي الشام وفي كشميرا وفي سريلانكا وفي الهند. وانصر كل من نصرهم واخذل كل من خذلهم. وطهر
المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من ابائنا او
من امهاتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب في فقه شره وابعده عنه ولا تسلطه الا على اعدائك واعداء دينك واعداء اوليائك. اللهم انك
اعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك تعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك
الذي لا يخبو واشرح صدورها بفيض الايمان بك وجميل التوكل عليك واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير وصلي اللهم وسلم على سيدنا محمد وعلى اله وصحبه ومن تبع هداه
السلام عليكم ورحمة الله ونراكم غدا باذن الله نفس هذا الموعد ان كنا من اهل الدنيا